钦定古今图书集成/理学汇编/学行典/第020卷 > 愚按先天方圆二图一一相应故邵子曰变于内 者应乎外变于外者应乎内变于下者应乎上变 于上者应乎下盖巽离兑以二十八阳应坎艮震 > 《皇极起例》
## 钦定古今图书集成/理学汇编/学行典/第020卷 > 愚按先天方圆二图一一相应故邵子曰变于内 者应乎外变于外者应乎内变于下者应乎上变 于上者应乎下盖巽离兑以二十八阳应坎艮震 > 《皇极起例》

皇极用卦之法，出于方外，丹经之遗意。其歌曰：“用卦
不用卦，须向卦中作。及其用卦时，用卦还是错。”此以
所得之卦变而合位，不用元卦，所谓用卦不用卦也。
又并两卦相合而交，取其正与悔，各为一卦，以入既
济卦之四象，此须向卦中作也。已得四象，又以入挂
一卦而后用之，犹以用既济卦为错也。今附例于后。
假如人来说少禀，就用少字算少字书沼切在二十
七篠字韵。声属上声，音属齿音之第四，声属日月。声
轻乃《夬卦》，音属收齿轻乃《比卦》。以夬卦居左，《比》卦居
右，二卦相并，其外卦是《兑》与《坎》合成《困》卦，内卦是《干》
与《坤》合成《否卦》。合《既济图》是会之元之、运之元。《困》《否》
入挂一图，乃大有卦，断之曰“吉也。”其“数六兆五千万
亿。第四声属丁，齿音四属亥，四与十得五十六，数去
三十，而用二十六乘之，则得一百兆之数也。数内隐
天山遁卦，功成身退之象也。”〈自第四声属丁至得五十六数疑有错落〉
“假如有事在心，忽闻牛叫”，叫字是古吊切，在十八啸
字韵，声属去声，音属舌，音之第一，是声属月，辰乃《随》
卦，音属唇，音轻闭乃《观》卦，便以随卦居左，观卦居右，
二卦相并，其外卦是兑与巽，为《大过》，内卦是震与坤，
为《豫》卦则合《既济图》是会之世之世之元大过豫而
入挂一图，乃《既济》卦也。断之曰：“其事已成，在季秋尢”
吉，其数一万二千五百九十七亿一千二百万。其叫
字属第三声，丙子四音已是二十八数，复以二十八
因之，则得其事之数三十五万二千九百一十九亿
三千六百万。又断之曰：“第三位空”，其事虽成，于《同》《干》，
人有不足。又数内卦八百二十亿为地泽临，此八月
终之卦，至于八月有凶声。括，韵之平上去入音，括唇
舌牙齿喉之开发收闭。要其实则是《释音》之翻切字
母也。如“徒红切是同”，因徒音与红声切同字也。《皇极》
则反由“同”字求其声，是“红”为乾卦音，是“徒”为升卦，而
得同字者，以天卦干，地卦坤起数也。又如“下孟”切行
是行，因下音与孟声切行字也。《皇极》则由“行”字求其
声，是“孟”为离卦音，是下为艮卦，而以天卦离地卦艮
起数也。

声属干兑《离》《震》之卦为日月星辰，而唱乎地，动物之
数也；音属坤《艮》《坎》《巽》之卦，为水火土石，而和乎天，植
物之数也。

《皇极》算气运之变迁，则四象自元之元顺念上去；若
算动植之物，则四象自世之世逆念上去。亦如用卦，
分大为小，则自上而下；长小为大，则自下而上也。
或曰：“于物求声，尚自可定，飞禽走兽之声，各只一样，
若之何而别之？”曰：“《皇极》于动处起，在彼之声音可辨，
以所辨而算之；若无可辨，则因人所问之声音而算
之。且彼禽兽彼草木，初不曾动也。或人即之而问焉则是其动处，遂沿问者之声音而算之，何不可乎？”难
者曰：“有一物则有一声音，是可以算矣。惟人也为万
物之灵，于一万七千二十四声与音皆能言矣。取之
何如？”曰：“凡事之来，必有先兆，开端之初，是为先天，但
取其初发之声音而算之。彼发问者之”声音，有不期
然而发露者，此先天也。盖嗜欲将至有开，必先朕兆
之萌，其端可测，知几其神乎？假如来占事，说“今欲如
何”，则用“今”字算；或言“僭浼”，则用“僭”字算；或言“特来求
数”，则用“特”字算；若未言“先咳嗽”，则用“咳”“嗽”之声算；若
先言“少禀”，则用“少”字算，此为先天之义也。

且如水若一也，而其声亦甚不同。深水之音浑浑，浅
水之音泠泠，谷水之音哄哄，泉流之音涩涩，与石级
之高下，隙穴之大小，自各不同。听水，琴之涓滴隙器
而度可辨矣。隐其声以合卦，便可占其休否也。如火
音亦与金、木、土之音有辨，皆可验从违也。至于物之
器用，皆敲而取其音声，便可以配天地阴阳之卦。与
夫人有言，欲求决可否得失，则法先天之义，听其第
一句第一字入卦。盖发声之初，有不期其然而然之
声音，嗜欲将至，有开，必先朕兆之萌，其端可测，知几
其神乎？

“今之推测事物者，用年月日时，此气运之变迁，流行
于事物者耳，非人物禀受于天地之分量也。一旦瞬
息之闲，普天之下生几多物，物成多少”字，积瞬息而
为秒为分，积分成刻而后成时。一时之内，万种变化，
事物之应，岂皆一律哉？欲以时分之而定其修短升
沈美恶之分量，其可得乎？夫物之洪纤高下，大小曲
直，各有声音，万变不同。且如编钟、编磬，同一物，形相
似也，击之而分十六声，以合于正律、变律已不同矣。
然其所以不同者，皆自黄钟等而下之也。而黄钟一
声，又自多有长短、高下、厚薄之辨。所以历代之乐不
中乎古之正音者，黄钟不得其真也。若得古人黄钟
声之真，方可正乐，今不传矣。且声音之浑厚沉重者
为黄钟，而浑厚沉重之声音自有洞同唐鸣五降平
声“王”“之”字不同，字既不同，则休戚便异，乃因一声一
音等而下之，以为十六，是果得古乐之正乎。